मिमी और नुसरत के समर्थन में अलका लांबा का ट्वीट, बोलीं- कपड़ों से परेशानी है, आतंकी-अपराधी के संसद पहुंचने...  
मिमी चक्रवर्ती और नुसरत बनीं सांसद
टीएमसी की टिकट पर जीता चुनाव
अलका लांबा ने यूं किया ट्वीट
लोकसभा में इस बार बांग्ला सिनेमा की दो एक्ट्रेस मिमी चक्रवर्ती (Mimi Chakraborty) और नुसरत जहां (Nusrat Jahan) चुनकर आई हैं. मिमी और नुसरत ने जैसे ही पहले दिन संसद भवन में एंट्री मारी, सोशल मीडिया पर हंगामा मच गया. सोशल मीडिया पर उनकी मॉडर्न ड्रेसेस और सेल्फी लेने को लेकर खूब हंगामा मचा. मिमी चक्रवर्ती (Mimi Chakraborty) और नुसरत जहां (Nusrat Jahan) को खूब ट्रोल भी किया गया. लेकिन तृणमूल कांग्रेस (TMC) की इन दोनों सासंदों को सोशल मीडिया पर जमकर समर्थन भी मिला. जहां उन्हें निशाना बनाने वाले लोग मौजूद थे, वहीं उनका साथ देने के लिए कई नेता भी आगे आए. आप नेता अलका लांबा (Alka Lamba) ने दोनों के समर्थन में ट्वीट किया है. अलका लांबा का ये ट्वीट खूब वायरल भी हो रहा है. 

कुछ ग़ुलाम मानसिकता के रोगी #पुरुष, #महिला सांसदों के पहनावे को देख कर परेशान हो रहे हैं,अभी से उन्हें महिलाओं की संसद में उपस्थिति चुभने सी लगी है,
उन्हें बस कपड़ों से परेशानी है- उन्हें #आतंकी-अपराधी-अनपढ़-भ्र्ष्टाचारी-बलात्कारियों के #संसद पहुँचने से कोई परेशानी नही होती. pic.twitter.com/tUlcOruUcv

मिमी चक्रवर्ती (Mimi Chakraborty) और नुसरत जहां (Nusrat Jahan) को लेकर अल्का लांबा (Alka Lamba) ने ट्वीट किया हैः 'कुछ गुलाम मानसिकता के रोगी पुरुष, महिला सांसदों के पहनावे को देख कर परेशान हो रहे हैं, अभी से उन्हें महिलाओं की संसद में उपस्थिति चुभने सी लगी है, उन्हें बस कपड़ों से परेशानी है- उन्हें आतंकी-अपराधी-अनपढ़-भ्र्ष्टाचारी-बलात्कारियों के #संसद पहुंचने से कोई परेशानी नही होती.' इस तरह उन्होंने जहां मिमी और नुसरत का साथ दिया है, वहीं उन्होंने प्रज्ञा ठाकुर भी निशाना साधा है. 
A post shared by Nusrat (@nusratchirps) on May 27, 2019 at 1:11am PDT
बता दें कि मिमी चक्रवर्ती (Mimi Chakraborty) ने पश्चिम बंगाल के जाधवपुर लोकसभा सीट से चुनाव में जीत हासिल की और नुसरत जहां (Nusrat Jahan) ने बसीरहाट लोकसभा सीट से जीत हासिल की है. मिमी चक्रवर्ती और नुसरत जहां की तस्वीरें सोशल मीडिया पर छाई हुई हैं. मिमी चक्रवर्ती बंगाली फिल्मों और टेलीवीजन जगत का जाना पहचाना नाम बन गई है. सिनेमा में आने से पहले उन्होंने मॉडलिंग भी की है. मिमी चक्रवर्ती की डेब्यू फिल्म 'बपी बारी जा' थी, जो साल 2012 में रिलीज हुई थी. उन्होंने कई शो में भी अपनी उपस्थिति दर्ज कराई है.
A post shared by Mimi (@mimichakraborty) on May 27, 2019 at 4:13am PDT
मिमी चक्रवर्की का जन्म जलपाईगुड़ी में हुआ. नुसरत जहां (Nusrat Jahan) ने भी टीएमसी (TMC) के टिकट पर अपने राजनीतिक जीवन की शुरुआत की.  नुसरत जहां ने 'सोत्रू' से अपने फिल्मी करियर का आगाज किया. उन्हें 'खिलाड़ी', 'अंकुश हजरा', 'सोंधे नमार आगे' जैसी फिल्मों में निभाए गए यादगार रोल के लिए जाना जाता है.